LIETUVOS RESPUBLIKOS ŽEMĖS ŪKIO MINISTRO

ĮSAKYMAS

DĖL ŽEMĖS ŪKIO MINISTRO 2010 M. GEGUŽĖS 27 D. ĮSAKYMO Nr. 3D-502 „DĖL TARPTAUTINIO BENDRADARBIAVIMO PROJEKTŲ, FINANSUOJAMŲ PAGAL LIETUVOS KAIMO PLĖTROS 2007–2013 METŲ PROGRAMOS PRIEMONĘ „TERITORINIS IR TARPTAUTINIS BENDRADARBIAVIMAS“, ĮGYVENDINIMO TAISYKLIŲ PATVIRTINIMO“ PAKEITIMO

2011 m. balandžio 5 d. Nr. 3D-292

Vilnius

Pakeičiu Tarptautinio bendradarbiavimo projektų, finansuojamų pagal Lietuvos kaimo plėtros 2007–2013 metų programos priemonę „Teritorinis ir tarptautinis bendradarbiavimas“, įgyvendinimo taisykles, patvirtintas Lietuvos Respublikos žemės ūkio ministro 2010 m. gegužės 27 d. įsakymu Nr. 3D-502 „Dėl tarptautinio bendradarbiavimo projektų, finansuojamų pagal Lietuvos kaimo plėtros 2007–2013 metų programos priemonę „Teritorinis ir tarptautinis bendradarbiavimas“, įgyvendinimo taisyklių patvirtinimo“ (Žin., 2010, Nr. 62-3074):

1. Išdėstau 53.3 punkto antrąjį sakinį taip:

„Ministerija, turėdama galimybę gauti patvirtintų projektų Europos duomenų bazės duomenis, gali sekti kitų ES valstybių narių projektų tvirtinimo procedūrų eigą.“

2. Išdėstau 53.5 punktą taip:

„53.5. Ministerija per 5 darbo dienas apie priimtą laikinąjį pritarimą informuoja EK, užpildydama Informacijos apie tarptautinio bendradarbiavimo projektus mainų formą, pateikiamą Taisyklių 4 priede. Ministerija paskiria asmenį, atsakinga už šios informacijos teikimą EK. EK informacijos mainų forma siunčiama per SFC.“

3. Pripažįstu netekusiu galios 54 punktą.

4. Išdėstau 55 punkto pirmąjį sakinį taip:

„55. Ministerija, gavusi įrodymus apie kitų ES valstybių narių valdymo institucijų suteiktus laikinuosius pritarimus, priima galutinį sprendimą dėl paramos skyrimo.“

5. Išdėstau 56 punkto pirmąjį sakinį taip:

„56. Apie galutinį sprendimą dėl paramos skyrimo Agentūra per 5 darbo dienas raštu informuoja projekto koordinatorių, o Ministerija per 5 darbo dienas per SFC informuoja EK.“

Žemės ūkio ministras	Kazys Starkevičius